Portulanas
Portulanas (it. portulano < porto – uostas) – jūrų žemėlapis su detaliai pavaizduota jūrų pakrante (buvo naudojamas XIII–XVII a.). Portulanai buvo efektyvios priemonės, padedančios jūreiviams pasinaudoti ankstesnių kartų jūrų keliautojų sukauptomis žiniomis. Tiksliai nežinoma kada atsirado tokio tipo jūrų žemėlapiai. Jų pirmtakai buvo vadinamieji portalani - smulkūs uostų sarašai ir jūrų kelių aprašymai, kuriuos jau ilgai naudojosi plaukiodami po Viduržemio jūrą. Seniausias išlikęs portulanas Carte Pisane sukurtas apie 1290 m. Jame parodytos Viduržemio ir Juodoji jūros.